

**CYMDEITHAS SENEDDOL Y GYMANWLAD**

**PWYLLGOR GWEITHREDOL CANGEN SENEDD CYMRU**

**ADRODDIAD I GANGEN Y SENEDD AM Y CYFNOD   
26 Mawrth 2021-20 Tachwedd 2022**

**Cefndir**  
Cytunodd Senedd Cymru yn unfrydol ar gynnig a lofnodwyd gan arweinwyr y pedair plaid i wneud cais i gael ei derbyn yn aelod o Gymdeithas Seneddol y Gymanwlad (CPA) ar 7 Gorffennaf 1999. Croesawyd Cymru yn ffurfiol yn aelod o Gymdeithas Seneddol y Gymanwlad yng nghyfarfod Cyffredinol y Gymdeithas yn Trinidad ar 19 Medi 1999.

**Strwythur y Gangen  
Mae pob un o Aelodau’r Senedd yn aelod awtomatig o   
Gangen Cymru o Gymdeithas Seneddol y Gymanwlad.**

**Deiliaid Swyddi:**

*Llywydd:* Elin Jones AS

*Is-lywydd:* David Rees AS

*Cadeirydd:* Rhun ap Iorwerth AS

*Ysgrifennydd:* Manon Antoniazzi, Prif Weithredwr a Chlerc y Senedd   
  
*Ysgrifennydd Dros Dro:*Al Davies, Uwch-reolwr Cysylltiadau Rhyngwladol a Phrotocol

**Pwyllgor Gweithredol y Gangen**

Rhianon Passmore AS  
Alun Davies AS  
Natasha Asghar AS  
Sam Rowlands AS  
Delyth Jewell AS

**RHAGAIR Y CADEIRYDD**

Mae'r flwyddyn ddiwethaf hon wedi bod yn gyfnod cynhyrchiol i gangen y Senedd o Gymdeithas Seneddol y Gymanwlad.

Mae ein Pwyllgor Gweithredol newydd o’r Gangen, sydd bellach yn cynnwys chwe Aelod a chydbwysedd rhwng y rhywiau am y tro cyntaf, wedi gweithio'n effeithiol ac wedi cynnig deinamig a golwg newydd ar ein gwaith.

Fodd bynnag, fel y caiff ei bwysleisio’n aml, mae *holl* Aelodau'r Senedd yn Aelodau o'n Cangen o’r Gymdeithas. Mae wedi bod yn arbennig o braf i mi, felly, weld nifer o Aelodau newydd y Senedd, yn ogystal â'r rhai nad ydynt wedi ymgysylltu â'r Gymdeithas yn y gorffennol, yn cymryd diddordeb ac yn cymryd rhan yn y cyfleoedd a ddaw yn sgil ein Haelodaeth o'r rhwydwaith hwn.

Er ein bod oll yn ymwybodol nad yw COVID wedi diflannu, mae llwyddiant y rhaglen frechu ledled y byd wedi caniatáu ailddechrau cyfarfodydd wyneb yn wyneb a dychwelyd, bron yn normal, at raglenni’r Gymdeithas. Yn ystod y flwyddyn ddiwethaf, mae hyn wedi cynnwys ein cyfranogiad mewn cynadleddau wyneb yn wyneb ar lefel ranbarthol yng Ngogledd Iwerddon, Ynys Manaw a Gibraltar, yn ogystal ag yn rhyngwladol yng Nghanada a'r Caribî. Rydym hefyd wedi bod yn falch o groesawu dirprwyaethau'n cynrychioli nifer o seneddau'r Gymanwlad, gan gynnwys Awstralia, Pacistan a De Affrica.

Yn y cyfamser, rydym wedi parhau i allu defnyddio llwyfannau rhithwir, a fabwysiadwyd yn ystod y pandemig, i gryfhau ein cyfranogiad ar draws y Gymdeithas. Mae hyn wedi cynnwys cymryd rhan mewn Cyfarfodydd y Pwyllgor Llywio yn ogystal â sesiynau gweminar i fwrw ymlaen â'r agenda ar gyfer gweithgor *Argyfwng Hinsawdd* y Rhanbarth, yn ogystal â rhannu arferion gorau yn y rhwydwaith *Seneddwyr y Gymanwlad ag Anableddau*, gyda Mark Isherwood AS yn Bencampwr ar ran ein Senedd.

Mae 2023 yn argoeli i fod yn flwyddyn yr un mor gyffrous i'n Cangen gyda chynadleddau arfaethedig yn San Steffan a Ghana yn ogystal â'r ffaith ein bod yn croesawu ystod amrywiol o Seneddau'r Gymanwlad; o un o'r deddfwrfeydd lleiaf un yn St Helena i'r mwyaf yng Nghanada. Edrychaf ymlaen at eich diddordeb a'ch ymgysylltiad parhaus yn y rhain a llawer o gyfleoedd eraill y Gymdeithas.

***Rhun ap Iorwerth AS.***

*Cadeirydd Cangen y Senedd o Gymdeithas Seneddol y Gymanwlad.*

**DETHOLIAD O’R GWEITHGAREDDAU YN YSTOD CYFNOD YR ADRODDIAD**:

**1. Cymryd rhan mewn Cynadleddau a Seminarau’r Gymdeithas**

***50fed Cynhadledd Flynyddol BIMR*  
Belffast, Gogledd Iwerddon  
Medi 2021**Cynulliad Gogledd Iwerddon oedd yn trefnu a chroesawu’r Gynhadledd Ranbarthol Flynyddol ym Melffast - gweithgaredd wyneb yn wyneb cyntaf y Gangen yn y Gymdeithas ers y pandemig.

Thema'r gynhadledd oedd *Seneddau wedi'r Pandemig* a chynrychiolwyd y Senedd gan Gadeirydd y Gangen, Rhun ap Iorwerth AS, Is-lywydd y Gangen David Rees AS, Rhianon Passmore AS a Sam Rowlands AS. [**Adroddiad**](https://senedd.cymru/media/ghwl5vil/final-bimr-report.pdf)

***70ain Seminar San Steffan  
Mawrth 2022*** *S*eminar oedd hwn a gynhaliwyd gan CPA UK, ar gyfer aelodau newydd neu a etholwyd yn ddiweddar, ac roedd Sam Rowlands AS a Natasha Asghar AS yn bresennol.

[**Adroddiad (Senedd)**](https://view.officeapps.live.com/op/view.aspx?src=https%3A%2F%2Fsenedd.cymru%2Fmedia%2F4jvnuspw%2Fws22-adroddiad-sam-rowlands-natasha-asghar-ms.docx&wdOrigin=BROWSELINK)[**Adroddiad (CPA)**](https://senedd.wales/media/bgpczwxd/westminster-seminar-official-report.pdf)

***51fed Cynhadledd Flynyddol BIMR  
Ynys Manaw  
Mawrth 2022***

Roedd y Cadeirydd yn ogystal â Natasha Asghar AS yn bresennol yn y gynhadledd ranbarthol, gyda Rhianon Passmore AS yn bresennol yn rhithwir yn y Cyfarfod Cyffredinol Blynyddol a Chyfarfod Pwyllgor Llywio Seneddwragedd y Gymanwlad, lle y cafodd ei hethol yn Is-Gadeirydd Rhanbarthol Seneddwragedd y Gymanwlad. Thema’r gynhadledd oedd *Craffu sy*’*n cael Dylanwad.* [**Adroddiad**](https://senedd.cymru/media/awcbw4xd/20220530-cpa-bimr-report-cpauk.pdf)

***65ain Cynhadledd Seneddol y Gymanwlad  
Halifax, (NS), Canada, Awst 2022***  
Sarah Murphy AS a Huw Irranca-Davies AS oedd yn cynrychioli’r Senedd yn y gynhadledd ryngwladol hon o’r Gymdeithas, lle roedd dros 500 o Seneddwyr y Gymanwlad yn bresennol. [**Adroddiad**](https://view.officeapps.live.com/op/view.aspx?src=https%3A%2F%2Fsenedd.cymru%2Fmedia%2Fjccp2g3g%2F2022-cpc-canada-adroddiad-cy.docx&wdOrigin=BROWSELINK)

**2. Seneddwragedd y Gymanwlad**

Mae Rhianon Passmore AS, Delyth Jewell AS a Natasha Asghar AS wedi cymryd rhan yng nghyfarfodydd Pwyllgor Llywio Seneddwragedd y Gymanwlad y BIMR.

***Sioeau Teithiol Seneddwragedd y Gymanwlad yn y DU***

***Tachwedd 2021***

Roedd Natasha Asghar AS yn bresennol yn y Sioe Deithiol hon a oedd yn canolbwyntio ar y mater pwysig o hyfforddiant i fynd i'r afael ag *Aflonyddu ar Seneddwyr Benywaidd drwy Gyfryngau Cymdeithasol*. Mae recordiad o'r sesiwn hon ar gael[**yma**](https://www.uk-cpa.org/what-we-do/women-in-parliament/cpa-uk-women-s-roadshows-recorded-version/)

***9fed Cynhadledd BIMR Seneddwragedd y Gymanwlad   
Gibraltar, Hydref 2022***Cynrychiolwyd y Senedd gan Rhianon Passmore AS, Buffy Williams AS a Heledd Fychan AS yn y gynhadledd hon o Seneddwragedd y Gymanwlad, a gynhaliwyd gan Gangen Gibraltar, a'r thema oedd *Denu a Chadw Seneddwragedd Effeithiol.* [**Adroddiad**](https://view.officeapps.live.com/op/view.aspx?src=https%3A%2F%2Fsenedd.cymru%2Fmedia%2F05tjflmw%2F9th-bimr-cwp-conference-2022-report.docx&wdOrigin=BROWSELINK)

**3.** **Seneddwyr y Gymanwlad ag Anableddau**

Yn dilyn y sylfaen gadarn a osodwyd gan waith y cyn Is-lywydd Ann Jones AS, roedd y Gangen yn falch bod Mark Isherwood AS wedi ymgymryd â rôl Pencampwr ar ran y Senedd yn Seneddwyr y Gymanwlad ag Anableddau.  
  
Mae ein hymgysylltiad â rhwydwaith Seneddwyr ag Anableddau wedi cynnwys:  
  
 - chwarae rhan flaenllaw mewn cyfarfodydd rhanbarthol rhithwir lle darparwyd

hunan-asesiad o'r Senedd fel senedd gynhwysol o ran pobl anabl, yn ogystal â chymryd rhan mewn cyflwyniad rhithwir a gafodd ei arwain gan Senedd yr Alban, yn canolbwyntio ar eu *Cronfa Mynediad i Swydd Etholedig*

Ar 2 Tachwedd 2022 arweiniodd Mark Isherwood AS sesiwn lwyddiannus ar *Gwrando ar bobl ag anableddau, a'u profiad byw o'r rhwystrau rhag mynediad a chynhwysiant*

**4. Ymgysylltu â Phobl Ifanc yng Nghymru**

***11eg Senedd Ieuenctid y Gymanwlad (CYP)  
Trinidad a Tobago  
Tachwedd 2022***

Cydweithiodd y Gangen â thîm Senedd Ieuenctid Cymru er mwyn hwyluso ein cynrychiolaeth yn y gynhadledd hon. Mae cyn Aelodau o'r Senedd Ieuenctid, sef Betsan Angell Roberts a Gwion Rhisiart wedi eu dewis ac maent, ar adeg cyhoeddi’r adroddiad hwn, yn Port of Spain, Trinidad yn cynrychioli'r Senedd yn Senedd Ieuenctid y Gymanwlad.

**5. Ymweliadau nodedig a gweithgareddau eraill.**

***Senedd Daleithiol Western Cape - Mai 2022***

Arweinydd yr ymweliad hwn oedd y [Siaradwr Masizole Mnqasela](https://www.wcpp.gov.za/node/6269), gyda’r Llywydd yn croesawu’r ddirprwyaeth, yn dilyn ei hymweliad â’r Senedd Daleithiol hon yn 2019.

Roedd rhaglen yr ymweliad yn cynnwys cyfres o gyfarfodydd a chyflwyniadau a oedd yn gyfle i drafod amrywiaeth o faterion, gan gynnwys:

* Capasiti a Diwygio’r Senedd;
* Gwaith Pwyllgorau’r Senedd (gan ganolbwyntio ar ein Pwyllgor Cyllid a’n Pwyllgor Deisebau);
* Senedd Ieuenctid Cymru;
* Cymorth i Aelodau o’r Senedd.

***Hyfforddiant Cennad Arsylwi Etholiad***

Yn ystod y cyfnod adrodd hwn mae Delyth Jewell AS ac Alun Davies AS wedi ymgymryd â hyfforddiant Cennad Arsylwi Etholiad, a drefnwyd gan Ysgrifenyddiaeth BIMR.

***Gweithgor BIMR ar "Argyfwng Hinsawdd"***

Mae Llyr Gruffydd AS wedi cynrychioli'r Gangen ar y gweithgor hwn sydd wedi cynnal amryw o sesiynau; gan gynnwys gweminar a gynhaliwyd gan San Steffan ar y testun *Equinor a stori Norwy*.

**6. Ymwelwyr â’r Senedd o’r Gymanwlad**.

Mae'r Gangen wedi helpu i ddatblygu rhaglenni ar gyfer ymwelwyr rhyngwladol â'r Senedd, gan gynnwys Siaradwyr, Uchel Gomisiynwyr, a dirprwyaethau a swyddogion o wledydd a seneddau'r Gymanwlad, gan gynnwys Canada. Awstralia (ffederal a thaleithiol), Pacistan, Seland Newydd a’r Western Cape (De Affrica).

**7. Cynllun Nawdd y Gangen** (parhaus).   
Atgoffir yr Aelodau am y cynllun hwn, ac fe'u hanogir i chwilio am gyfleoedd i wneud cais am gefnogaeth ar gyfer ymweliadau astudio â Seneddau eraill y Gymanwlad.Dylai Aelodau sydd â diddordeb yn y cyfle hwn nodi hynny, yn y lle cyntaf, mewn neges e-bost at Al Davies, Ysgrifennydd Dros Dro'r Gangen: ([al.davies@senedd.cymru)](mailto:al.davies@senedd.wales)) gan roi amlinelliad byr a chynllun busnes ar gyfer eu hymweliad astudio arfaethedig.

**8. Edrych tua'r dyfodol**

2023

* 71ain Seminar San Steffan (Mawrth)
* Cynhadledd BIMR, y DU (Ebrill)
* Cynadleddau Seneddol y Gymanwlad. Ghana. (Medi)

Tachwedd 2022